Амультимедиатә хаб Sputnik Аԥсны апроект ҿыц "Ивиртуалтәу Аԥсны" апортал аҟны ицәыргоуп аресторан "Гагрыԥшь" апанорамақәа.
Аҵаҳәатә:
- Апанорама анапхгаразы акомпиутер аҳәынаԥ ҳәа изышьҭоу арыӷьаратә кнопка уақәыӷәӷәаны еиҭаугалароуп.
- Аобиектқәа рааскьагареи рынасҭхагареи рзы анапхгаратә панель мамзар аҳәынаԥ акәыр ухы иаурхәароуп.
- Гагратәи ақьафурҭа "Гагрыԥшь" атәы ҵаҟа шәаԥхьар шәылшоит.
Гагратәи ақьафурҭа "Гагрыԥшь"
1902 шықәсазы Париж имҩаԥысуаз адунеитә цәыргақәҵаҟны апринц Ольденбургски амҿтәы ресторан "Гагрыԥшь" ааихәеит.
Асасааирҭа "Гагрыԥшь" 1902 шықәсазы Париж имҩаԥгаз адунеизегьтәи ацәыргақәҵа аҟынтә апринц Ольденбургтәи Аԥсныҟа иԥырганы иааиган, араҟа иеизыргеит.
Иара убас, уи ацәыргақәҵа аҟынтә апринцесса Евгениа Ольденбургскаиа илзааган ахан. Ахан иахьанӡа инымхаӡеит: ианԥхасҭаха, XX ашәышықәса 80-тәи ашықәсқәа рзы иԥырган. Асасааирҭа аргылара аус адуларақәа ирылгеит 1903 шықәсеи, даҽа мышқәаки рышьҭахь, ажьырныҳәа 9 рзы иара уброуп Гагратәи аԥсшьарҭа ҭыԥ ахьаартыз. Акурорт аартра мҩаԥган иара уи аресторан аҟны. Аԥхьатәи аԥсшьаҩцәа, акурорт аартра иалахәыз рнапаҟны апринц ириҭеит араӡынтә медалқәа, абри амш азы ҷыдала иҭыжьыз.
Аихагыла амонтаж аан аметаллтә аркра рхы иадмырхәаӡеит. Аресторан "Гагрыԥшь" ҵәымаӷк иадымхаргьы ахархәарада иргылан.
"Гагрыԥшь" иаҭаауан Николаи II, Иосиф Сталин, Антон Чехов, Иван Бунин, Федор Шалиапин, Максим Горьки уҳәа еицырдыруаз ауаа. Уи аресторан аҟны, иара убас афильм "Зимний вечер в Гаграх" аҭыхрақәа мҩаԥысуан.
Ақьафурҭа ахыбра аҟны аиҭашьақәыргыларатә усурақәа маҷымкәа ишымҩаԥгазгьы, ҳаамҭа аҟынӡа уи ааӡеит раԥхьатәи ахаҿра еиқәханы.